  
  
  
 นายพิทยา ไพบูลย์ศิริ นายแพทย์สาธารณสุขจังหวัดพระนครศรีอยุธยา กล่าวว่า   
ด้วยคณะแพทยศาสตร์ศิริราชพยาบาล ขอความร่วมมือจังหวัดพระนครศรีอยุธยา   
จัดงานโครงการวันโรคหลอดเลือดสมองโลก ประจำปี ๒๕๖๐ “แสงนำใจไทยทั้งชาติ เดิน วิ่ง ปั่น ป้องกันอัมพาต ครั้งที่ ๓ เฉลิมพระเกียรติสมเด็จพระเจ้าอยู่หัวมหาวชิราลงกรณ  
บดินทรเทพยวรางกูร” เพื่อเฉลิมพระเกียรติสมเด็จพระเจ้าอยู่หัวมหาวชิราลงกรณ  
บดินทรเทพยวรางกูร และส่งเสริมให้มีกิจกรรมออกกำลังกาย เพื่อป้องกันโรคหลอดเลือดสมอง มุ่งหวังให้ประชาชนมีสุขภาพดี ปราศจากโรค ในวันอาทิตย์ที่ ๒๖ พฤศจิกายน ๒๕๖๐   
พร้อมเพรียงกันทั่วประเทศ การจัดกิจกรรมครั้งนี้เป็นการเดิน วิ่ง เพื่อสุขภาพ ระยะทาง ๔.๗ กิโลเมตร และ   
วิ่งเพื่อสุขภาพ ระยะทาง ๑๐.๕ กิโลเมตร ณ บริเวณพระราชานุสาวรีย์สมเด็จพระสุริโยทัย  
(ทุ่งมะขามหย่อง)เวลา ๐๔.๐๐ – ๑๐.๐๐ น. วันอาทิตย์ที่ ๒๖ พฤศจิกายน ๒๕๖๐

**หมอใหญ่กรุงเก่า : 26 พฤศจิกายน 2560 เชิญชวนชาวกรุงเก่า...  
เข้าร่วมโครงการ “แสงนำใจไทยทั้งชาติ เดิน วิ่ง ปั่น ป้องกันอัมพาต ครั้งที่ 3”**

นพ.พิทยา ไพบูลย์ศิริ กล่าวต่อว่า จึงขอเชิญชวนพี่น้องชาวกรุงเก่า **...วันที่ 26 พฤศจิกายน 2560 ร่วมโครงการ “แสงนำใจไทยทั้งชาติ เดิน วิ่ง ปั่น ป้องกันอัมพาต   
ครั้งที่ 3”** สำหรับประชาชนผู้สนใจร่วม เดิน วิ่ง ปั่น ในโครงการดังกล่าว สามารถสมัคร  
เข้าร่วมโครงการ พร้อมทั้งติดต่อสอบถามรายละเอียดเพิ่มเติมได้ที่ กลุ่มงานควบคุมโรค  
ไม่ติดต่อ สำนักงานสาธารณสุขจังหวัดพระนครศรีอยุธยา โทร. ๐-๓๕๒๔-๑๕๒๐ ต่อ ๑๐๘, โทรสาร ๐-๓๕๓๒-๒๕๑๔, เวบไซต์ www.ayo.moph.go.th **สามารถสมัครได้ตั้งแต่วันนี้   
ถึงวันอาทิตย์ที่ 26 พฤศจิกายน 2560** และนี่ก็เป็นสิ่งดีๆ ที่เกิดจากความร่วมมือ ร่วมแรง ร่วมใจ จากทุกภาคส่วน เพื่อคนไทยมีสุขภาพที่ดีถ้วนหน้า

**งานประชาสัมพันธ์ กลุ่มงานบริหารทั่วไป สำนักงานสาธารณสุขจังหวัดพระนครศรีอยุธยา โทร ๐ – ๓๕๒๔ - ๑๕๒๐ ต่อ ๑๑๐**